《广铨北上书此训之》
清代·郭筠

欧美辞家已十年，闻鸡更欲整先鞭。征途远涉愁风雨，世事何知有变迁。

祖训能持期恪守，清芬无替继前贤。京华挟策怜游子，陇树燕云有梦牵。

作者简介：郭筠，字诵芬，蕲水人。道光戊戌进士、两淮盐运使霈霖女，湘乡大学士谥文正曾国藩子妇，举人郎中纪鸿室。有《艺芳馆诗集》。